Esmail Qa'ani

**Esmail Qaʾani** (født 1957) er generalmajor i Den iranske revolusjonsgarden (IRGC) og sjef for Quds-styrken.

Den 13. juni 2025 rapporterte *[[The New York Times]]* at han hadde blitt drept i israelske luftangrep mot Iran. Imidlertid viste en oversikt publisert av Israels forsvarsstyrker 14. juni 2025 at Qaani fortsatt var i live. Det var symbolsk avgjørende for den iranske ledelsen at Israel ikke hadde eliminert toppledelsen.

## Liv og virke
### Utdannelse, tidlige innsatser
I 1981 fikk han sin militære opplæring ved *Imam Ali offisersakademi* i Teheran. Deretter kjempet han mot den kurdiske minoriteten i Iran.

Under den første Gulfkrigen (Iran mot Irak), da han også møtte Qasem Soleimani, ledet Qaʾani den 5. Nasr-brigade og den 21. Imam Reza-brigade i kampen mot Saddam Husseins styrker. Qa'ani ble såret under Iran-Irak-krigen, men fikk ikke varige komplikasjoner av dette.

Etter Gulfkrigen var han aktiv i den østlige iranske Khorasanprovinsen, som grenser til Afghanistan og Turkmenistan. Mens Qasem Soleimani var stasjonert i vest, fokuserte Esmail Qa'ani på iranske prioriteringer i øst, som å bekjempe narkotikasmugling og støtte den afghanske Nordallianse i kampene mot Taliban. Han taklet det atombevæpnede Pakistan uten å havne i noe helt frontalt sammenstøt.

### Nestkommanderende for Quds-styrkene
I 1997 utnevnte Yahya Rahim Safavi Qasem Soleimani til sjef for Quds-styrkene og Qaʾani til hans stedfortreder. Qaʾani hadde tilsyn med pengeoverføringer til paramilitære grupper som Hizbollah, En våpensending til Gambia ble fanget opp i Nigeria i oktober 2010. Den 27. mars 2012 ble Qaʾani lagt til på den amerikanske listen over spesielt utpekte og blokkerte statsborgere og personer (SDN) av Office of Foreign Assets Control (OFAC).

Han ble også involvert i den syriske borgerkrig og deltok i dannelsen av Fatimide-divisjonen, som består av afghanske hazaraer.

I 2009 ble en av sønnene hans, som da var student, etter sigende arrestert i Mashhad under opprøret mot gjenvalget av Mahmoud Ahmadinejad.

### Sjef for Quds-styrkene
Etter at Qasem Soleimani ble drept av et målrettet amerikansk droneangrep nær den internasjonale lufthavn i Bagdad, forfremmet den iranske lederen Ali Khamenei Esmail Qaʾani til sjef for Quds-styrkene den 3. januar 2020.  Qa'ani uttalte da på fjernsynsstasjonen Al-Jazeera: *«Vi sier til alle: Vær tålmodige og se så amerikanske døde kropper overalt i Midt-Østen.»*

I slutten av september/begynnelsen av oktober 2024, under israelske angrep på Hizbollah, reiste Qaʾani til Libanon, etter at Hizbollah ba om hjelp fra Iran og dets leder Hassan Nasrallah var blitt drept den 27. september. I Iran ble Qaʾani sist sett offentlig den 29. september. 

I begynnelsen av oktober rapporterte høytstående iranske sikkerhetstjenestemenn at kontakten med Qaʾani ble brutt etter et massivt israelsk målrettet luftangrep mot en Hizbollah-bunker i Dahieh ved Beirut den 3. oktober, der Qaʾani ble sagt å ha vært og hvor Qaʾani planla å møte Hizbollah-sjefer som Nasrallahs arvtager Hashem Safi al-Din. Israelske og arabiske medier skrev at Qa'ani muligens var blitt såret eller drept ved den anledning, men de iranske myndigheter ytret seg ikke om hans status. *Middle East Eye* skrev senere i oktober at han hadde varslet kort før møtet at han ikke kunne delta, og nå var blant en rekke personer som var tatt under iransk avhør om sikkerhetsbrudd. Så skrev IRGC-tilknyttede Tasnim News Agency at han snart ville bli tildelt Fath-medaljen. Qaani deltok så senere i oktober i en seremoni for Abbas Nilforoushan, ifølge Islamic Republic of Iran News Network.

## Noter

## Referanser